Þingvallavatn

Þingvallavatn, til forna kallað Ölfusvatn, er stærsta náttúrulega stöðuvatn Íslands og er 83,7 km2 að flatarmáli.Það skal þó tekið fram að Þórisvatn getur orðið allt að 86 km2 eftir að það var gert að miðlunarlóni, áður náði það aðeins 70 km2. Í Þingvallavatni eru tvær megineyjar, Sandey og Nesjaey og milli þeirra er Heiðarbæjarhólmi. Við norðanvert vatnið eru Þingvellir, suðaustan af því er Úlfljótsvatn. 

Þar sem Þingvallavatn er dýpst er það 114 m. Mest af vatninu kemur beint úr uppsprettum og því er aðeins lítill hluti þess úr ám. Þó renna árnar Villingavatnsá, Ölfusvatnsá og Öxará í Þingvallavatn, auk smærri áa og lækja. Úr vatninu rennur Sogið, en það er stærsta lindá á Íslandi. Þrjár fiskategundir lifa í Þingvallavatni, en  þær eru: bleikja, hornsíli og urriði.Á Íslandi öllu eru aðeins fimm tegundir ferskvatnsfiska Í Þingvallavatni eru fjögur afbrigði af bleikju, fleiri en fundist hafa í nokkru öðru vatni í heiminum, og allar eru þær einstakar fyrir vatnið.

Slys á vatninu
15. maí 1955
Tvítugur piltur drukknar þegar 4 ungir piltar fóru á vatnið eftir miðnætti. Þrír björguðust naumlega sem héldu sér í hvolfdan bátinn. Sá sem fórst reyndi að synda í land en honum fataðist sundið.
Morgunblaðið 16. júlí 1955

31. maí 1958
Ungur maður drukknar þegar bát hvolfdi. Tveir aðrir komust lífs af. Vísir - 2. júní 1958
11. júlí 1966
Barn drukknaði í vatninu.Tíminn - 12. júlí 1966
Hvítasunnudagur 1985
Þrennt drukknaði á hvítasunnudag árið 1985. Slæmt veður og öldur voru á vatninu. Fólkið var á léttbyggðum plastbát sem hefur líklega hvolft.Þjóðviljinn 29. maí 1985 - Þrennt drukknaði
20. maí 2018
Bandaríkjamenn, karl og kona létust eftir að annað féll útbyrðis og hitt reyndi að bjarga því.
Nútíminn  Rúv, 20. maí 2018
 Ágúst 2019
Belgískur ferðamaður lést við vatnið.
Mbl.is 10. sept, 2019
Febrúar 2022

Þann 3. febrúar lenti Cessna-flugvél í útsýnisflugi á vatninu. Flugmaður og 3 erlendir farþegar létust í kjölfarið en afar kalt var við og í vatninu. Í björgunaraðgerðum tóku um 1000 manns þátt.

 Tilvísanir 

Heimildir

*
Flokkur:Stöðuvötn á Íslandi